Stadion An der Alten Försterei

Stadion An der Alten Försterei (sebutan Jerman: [ˌʃtaːdi̯ɔn ʔan deːɐ̯ ˈʔaltn̩ fœʁstəˈʁaɪ̯] ; (bahasa Melayu: "Stadium di rumah penjaga hutan lama") ialah sebuah stadium bola sepak di Köpenick dan merupakan salah satu stadium terbesar di ibu negara Jerman, Berlin. Ia telah menjadi gelanggang utama kelab bola sepak 1. FC Union Berlin sejak pendahulunya, SC Union Oberschöneweide, mula bermain di stadium ini pada tahun 1920. Kapasiti stadium ini kali terakhir dinaik taraf pada tahun 2009 dan diperluas lagi pada tahun 2013. Sebahagian kerja naik taraf tersebut dilakukan oleh lebih 2,300 penyokong Union Berlin yang menawarkan khidmat secara sukarela. Semasa perlawanan liga, stadium ini mempunyai kapasiti keseluruhan sebanyak 22,012 penonton, dengan 3,617 tempat duduk manakala selebihnya adalah kawasan berdiri (teres). Stadium ini juga dikenali dengan acara seperti "Weihnachtssingen" (acara nyanyian lagu Krismas tahunan) dan "WM-Wohnzimmer" (Ruang Tamu Piala Dunia) pada tahun 2014. Catatan Pautan luar Page on official Union Berlin website (dalam bahasa Jerman) Stadium official website (dalam bahasa Inggeris) Virtual Tour FootballStadiums360